Vyhodnotenie medzirezortného pripomienkového konania
k návrhu novely zákona č. 303/1995 Z.z. o rozpočtových pravidlách

Ministerstvo školstva SR

Žiada vypustiť schvaľovanie presunu prostriedkov na programy vládou do nasledujúceho roka.
Vyhodnotenie: Akceptuje sa – text upravený.

Navrhuje bližšie špecifikovať, o akých zmenách v programoch rozhoduje vláda.
Vyhodnotenie: Akceptuje sa – text upravený.

Žiada v § 6 ods. 6 doplniť možnosť delegovať právomoc poskytovať návratnú finančnú výpomoc v špecializovaných činnostiach na iné inštitúcie (vo vzťahu k Inovačnému fondu zriadeného zákonom o vede a technike).
Vyhodnotenie: Neakceptuje sa – predkladateľ návrhu na rozporovom konaní od žiadosti odstúpil.

Ministerstvo vnútra SR

Žiada novelizovať len tie ustanovenia, ktoré nadobudnú účinnosť dňom vyhlásenia a 1. januára 2004.
Vyhodnotenie: Čiastočne akceptované – po rozporovom konaní  na pripomienke netrvá.

Navrhuje upraviť text § 8a ods. 2
Vyhodnotenie: Neakceptuje sa – po rozporovom konaní od pripomienky odstúpil.

Odporúča upraviť text § 10 ods. 10 vo vzťahu k presunom prostriedkov na programy.
Vyhodnotenie: Čiastočne akceptované – text upravený.

Ministerstvo obrany SR

Žiada upraviť ustanovenia § 6, § 11 a § 35 vo vzťahu k zabezpečeniu finančných prostriedkov na obmenu zastaranej vojenskej techniky.
Vyhodnotenie: Čiastočne akceptované – na rozporovom konaní bolo dohodnuté, že pre čiastočné zabezpečenie požadovaných úprav sa upraví ustanovenie § 13 ods. 1 písm. c).

Ministerstvo kultúry SR

Upozorňuje na problémy pri presunoch prostriedkov na programy.
Vyhodnotenie: Čiastočne akceptované – znenie upravené.

Žiada nad rámec úpravy doplniť § 41a – výnimkovať z povinnosti podľa odseku 2 aj príspevkové organizácie v kultúre.
Vyhodnotenie: Neakceptuje sa – požiadavka je predložená nad rámec zákona, nie je odôvodnená a bola predmetom rokovania pri schvaľovaní § 41a zákonom č. 441/2000 Z.z. Zriaďovateľ má možnosť uplatniť aj iný postup zo zákona. 

Ministerstvo práce a sociálnych vecí a rodiny SR

Odporúča určiť termín, v ktorom vláda rozhodne o presune prostriedkov do nasledujúceho roka.
Vyhodnotenie: Čiastočne akceptované – text upravený.

Ministerstvo zdravotníctva SR

Nesúhlasí s obmedzovaní možnosti presunu prostriedkov z programov rozhodnutím vlády.
Vyhodnotenie: Čiastočne akceptované – znenie upravené.

Kancelária prezidenta

Navrhuje odstrániť duplicitu v § 20a ods. 5 a v § 20b ods. 6
Vyhodnotenie: Akceptuje sa

Navrhuje v §20b ods. 3  na konci pripojiť slová „ak medzinárodná zmluva neustanovuje inak“
Vyhodnotenie: Akceptuje sa – znenie vypustené.

Najvyšší kontrolný úrad

Navrhuje nové znenie § 50 ods. 6 tak, aby sa štátny záverečný účet predkladal po zúčtovaní a finančnom vysporiadaní vzťahov so štátnym rozpočtom najneskôr do 9 mesiacov po uplynutí roka.
Vyhodnotenie: Neakceptuje sa – navrhované znenie by znamenalo zásadnú zmenu systému štátny záverečný účet a posun schvaľovania štátny záverečný účet  až do IV. štvrťroku. 

Úrad vlády SR

Navrhuje doplniť do § 2 vymedzenie nového pojmu „programy“
Vyhodnotenie: Neakceptuje sa z dôvodu, že nejde o nový pojem, používa sa  už v platnom znení zákona.

Nesúhlasí s navrhovanou úpravou v § 5 ods. 1 písm. a) a b) nahradením slov „zriadených zákonom“ slovami „podľa osobitných predpisov“.
Vyhodnotenie: Neakceptuje sa – smerovanie 1% z daní nie je voči právnickým osobám zriadených zákonom a zákonom nie je možné presne definovať subjekty, ktorým môže plynúť 1% z daní.

Navrhuje zosúladiť text § 20a ods. 1 s textom § 20b ods. 1 vo vzťahu k účtom vedeným v NBS a v štátnej pokladnici.
Vyhodnotenie: Čiastočne akceptované sa – v NBS budú vedené účty do zriadenia štátnej pokladnice  a  po vstupe SR do EU sa predpokladá už existencia  štátnej pokladnice.

Protimonopolný úrad SR

Navrhuje upraviť možnosť poskytovania trvalých záloh pri zriaďovaní medzinárodných platobných kariet a pri zriaďovaní roamingov.
Vyhodnotenie: Čiastočne akceptované – Návrh dopĺňa v 10 ods. 5 písm. f), ktorým sa umožní vydať medzinárodné platobné karty vložením zálohy.

Štatistický úrad SR

Upozorňuje na problémy pri prevode prostriedkov do nasledujúceho roka so súhlasom vlády, navrhuje ponechať ministerstvám kompetencie na presun.
Vyhodnotenie: Čiastočne akceptované – text upravený.

Navrhuje ponechať možnosť pri spolufinancovaní programov ES previesť do nasledujúceho roka i prostriedky na mzdy a s tým súvisiace poistné.
Vyhodnotenie: Neakceptuje sa – prostriedky na mzdy sú súčasťou systematizácie a viažu sa k jednému rozpočtovému roku.

Slovenská akadémia vied

Navrhuje zmeny v programoch vykonávať na základe súhlasu ministra financií.
Vyhodnotenie: Neakceptuje sa – programy schvaľuje vláda a preto i zmeny v programoch môže vykonať len vláda.

ZMOS

Žiada doplniť do § 33 ods. 4 na konci slová „po ich predchádzajúcom súhlase“.
Vyhodnotenie: Akceptuje sa, znenie upravené v zmysle požiadavky.

Sociálna poisťovňa

Žiada upraviť v § 3 ods. 4  uplatňovanie rozpočtovej klasifikácie len v rozsahu ustanovenom opatrením MF SR.
Vyhodnotenie: Akceptuje sa.

Navrhuje doplniť do § 6 ods. 6  možnosť poskytnutia návratnej finančnej výpomoci Sociálnej poisťovni na dlhšiu dobu ako 4 roky.
Vyhodnotenie: Neakceptuje sa – táto možnosť je riešená priamo v zákone o štátnom rozpočte na rok 2002.

Národný úrad práce

Žiada upraviť v § 3 ods. 4  uplatňovanie rozpočtovej klasifikácie len v rozsahu ustanovenom opatrením MF SR.
Vyhodnotenie: Akceptuje sa.